Ipekakuāna

Ipekakuāna (; ) ir rubiju dzimtas augu suga. Tas ir aptuveni 15—60 centimetru augsts mūžzaļš puskrūms ar sīkiem, baltiem ziediem, kura izcelsmes vieta ir Kostarika, Nikaragva, Panama, Kolumbija, Brazīlija, augu kultivē pārējā Dienvidamerikā, Indijā, Indonēzijā un Tanzānijā. Kopš 2021. gada 14. janvāra Latvijā aizliegts pārtikā izmantot ipekakuānas saknes augā esošo izohinolīna alkaloīdu dēļ.

Gadu gaitā dažādi botāniķi ir aprakstījuši šo augu, izmantojot dažādus nosaukumus.

Ipekakuānas saknes tika izmantotas sīrupa, spēcīga vemšanas līdzekļa, pagatavošanai, kas jau sen ir bezrecepšu medikaments, kurš Rietumvalstīs vairs netiek apstiprināts medicīniskai lietošanai drošības un efektivitātes pierādījumu trūkuma dēļ. Vemšanas vielas, kas iegūta no saknēm, piemērs ir emetīns.

 Apraksts 
Ipekakuāna ir 15—60 centimetru augsts mūžzaļš puskrūms. Saknenis ir tievs, ar 2—3 milimetru diametru, gludens, horizontāls, ar daudzām, tievām piesaknēm visā tā garumā. Ipekakuānai ir sīki, balti ziedi.

 Izplatība 
Savvaļā aug Kostarikā, Nikaragvā, Panamā, Kolumbijā, Brazīlijā ēnainos, mitros tropiskos mežos. Augu kultivē pārējā Dienvidamerikā, Indijā, Indonēzijā un Tanzānijā.

 Izmantošana 
Medicīnā no ipekakuānas sakneņiem pagatavotos preparātus, sīrupus un pulverus, mazās devās lieto kā atkrēpojošo līdzekļus elpceļu slimību gadījumos, bet lielās devās kā vemšanas līdzekļus saindēšanas gadījumā.

 Atsauces 

Kategorija:Rubiju dzimta
Kategorija:Ārstniecības augi